stanford-oval/wikipedia huggingface dataset:
Taal (elokuva)
Aiheesta muualla

Taal Internet Movie Databasessa (englanniksi)
Taal AllMoviessa. (englanniksi)
Thaicom

Thaicom Public Company Limited on thaimaalainen satelliittitietoliikenneyhtiö.
Sen entinen nimi on Shin Satellite Public Company Limited ja yhtiö perustettiin 
nimellä Shinawatra Satellite. Se perustettiin vuonna 1991. Se oli Aasian ensimmäinen 
yksityinen satelliittitietoliikenneyhtiö.
Sen tytäryhtiöitä ovat
IPSTAR Company Limited (“IPSTARCO”)
CS LOXINFO Public Company Limited (“CSL”)
DTV Service Co., Ltd.
Shenington Investments Pte. Ltd. (“Shenington”)
Cambodia Shinawatra Company Limited (“CamShin”)
Lao Telecommunications Company Limited (“LTC”)
Cambodian DTV Network Limited (“CDN”)
Tästä voidaan päätellä sen välittävän ohjelmia myös Laosiin ja Kamputseaan.
That I Would Be Good

| ”That I Would Be Good” Alanis Morissette |
| --- | --- | --- |

Singlen tiedot
 Albumilta: Alanis Unplugged ja Supposed Former Infatuation Junkie
 Äänitetty : 1999
 Julkaistu: 8. helmikuuta 2000
 Formaatti: CD-single
 Tekijä(t): Alanis Morissette Glen Ballard
 Tuottaja(t): Alanis Morissette
 Tyylilaji: alternative rock
 Kesto: 04.07
 Levy-yhtiö: Maverick
Alanis Morissetten muut singlet
| ”So Pure” 1999 | ”That I Would Be Good” 2000 | ”Hands Clean” 2002 |
That I Would Be Good on kanadalaisen laulaja-lauluntekijä Alanis Morissetten kappale hänen neljänneltä ja kansainvälisesti toiselta studioalbumilta, 
Supposed Former Infatuation Junkie. Kappaleen on tehnyt Alanis Morissette yhdessä Glen Ballardin kanssa ja sen on tuottanut Morissette. Morissette esitti kappaleesta akustisen live-version MTV Unplugged -esiintymisessään, mikä julkaistiin singlenä vuoden 2000 helmikuussa hänen Alanis Unplugged -albumiltaan.
Kappale sai positiivisia arvosteluja musiikkikriitikoilta, jotka ylistivät muun muassa Morissetten huilusooloa. Single pääsi vain Billboard Adult Top 40 -ja Alankomaiden Dutch Top 40 -listalle.
Listasijoitukset

| Lista | Paras sijoitus |
| --- | --- |
Alankomaat (Dutch Top 40): 55
U.S. Billboard Adult Top 40 Tracks: 24
Muuta

Kappaleessa kuuluva jatkuva sähköinen sirinä johtuu siitä, että Ballard vahingossa äänitti kappaletta liian lähellä vahvistinta. Kun Ballard korjasi vian, Morissette huomasi muutoksen välittömästi ja halusi sirinän takaisin sanomalla Ballardille, että kappale menettäisi taikansa ja hänen on laitettava se takaisin.
Käännös suomeksi
Taistelutahto (Verikalvan albumi)

| Taistelutahto Verikalpa |
| --- | --- | --- |

Studioalbumin tiedot
 Julkaistu: 16. helmikuuta 2018
 Kesto: 36.52
 Levy-yhtiö: Inverse Records
Listasijoitukset
  7.
Verikalvan muut julkaisut
|   | Taistelutahto 2018 | Tuoppitanssi 2020 |
Taisteluytahto on folk metal -yhtye Verikalvan debyyttialbumi, joka julkaistiin 16. helmikuuta 2018 levymerkillä Inverse Records.
Kappaleet

Viimiseen asti – 3.44
Tyrmä – 3.37
Neidonryöstäjä – 3.38
Kuoppajaiset – 2.27
Pahan Laulu – 4.01
Verijuhula – 3.42
Taistelutahto – 2.53
Viinapiru – 3.04
Kuoleman Suo – 3.32
Rautatammi – 6.10
Arvostelut

Desibeli.net:
Imperiumi: 8+/10
Kaaoszine: 8½/10
V2.fi:
Aiheesta muualla

Taistelutahto (Verikalvan albumi) Discogsissa. (englanniksi)
Albumi Taistelutahto (Verikalvan albumi) Encyclopaedia Metallum -sivustolla (englanniksi)
Taake

Taake esiintymässä Hellfestillä 2009.
Taake on vuonna 1993 perustettu norjalainen black metal -yhtye, joka tunnettiin myös aikaisemmin nimellä Thule. Yhtye on Ørjan "Hoest" Stedjebergin sooloprojekti, jossa on kuitenkin vieraillut eri soittajia mm. Carpathian Forestista ja Gaahlskaggista.
Taake on levyttänyt viisi täyspitkää studioalbumia uransa aikana. Yhtyeen nimi tulee norjankielisestä sanasta tåke, joka tarkoittaa sumua. Taaken sanoitukset on kirjoitettu ja laulettu Bergenin murteella; albumien kotelolehdissä ne on kirjoitettu riimuilla.
Yleisesti yhtyeen pääteoksiin kuuluu niin sanottu Nattestid... Bjoergvin... Doedskvad -trilogia, vuonna 2008 ilmestynyt nimikkoalbumi Taake ja 2011 ilmestynyt Noregs Vaapen. Sanoitusten aiheena ovat kuolema, paholainen ja seitsemän vuorta, jotka ympäröivät Bergeniä (vanh. Bjørgvin, murteella Bjoergvin).
”Aitoa” norjalaista black metalia?

Yhtye käyttää musiikistaan termiä True Norwegian Black Metal (tai Helnorsk Svartmetall), joka viittaa "aitoon" norjalaiseen black metaliin. Termiä on käyttänyt myös yhtyeet kuten Darkthrone ja Gorgoroth varhaisissa tuotoksissaan, kun sanoitukset olivat vielä norjankielelisiä, joka näin ollen leimasi yhtyeet "aidoiksi".
Taaken johtohahmo Hoest kertoo myös Contraband Candyn haastattelussa kritisoivansa modernia black metalia erityisesti sen "kansainvälisyyden" takia. Hän kritisoi yhtyeiden fanikuuliaisuutta ja englannin kielen käyttöä sanoituksissa, mihin myös suurin osa norjalaisista yhtyeistä on sortunut. Hänen mielestään black metalin tulisi olla negatiivinen ja underground-tyylinen konsepti, johon ei kuulu yhtyeiden rahallinen menestys, maineen haaliminen eikä median kanssa työskentely; Hoest itse esiintyy harvoin mediassa, ja silloinkin hän painottaa juuri näitä seikkoja ja haastattelut jäävät muilta osin suppeiksi.
Kohut

Vuonna 2006 Hoest sai vankilatuomion pahoinpitelystä.
Maaliskuussa 2007 Hoest esiintyi Essenissä Saksassa hakaristi rintaan maalattuna. Saksassa hakaristin (ja monien muiden natsiymbolien) julkinen esittäminen on laitonta (§ 86a StGB). Tämän välikohtauksen johdosta loput Saksan-konsertit peruttiin. Jälkeenpäin Hoest on sanonut, että Taake ei ole poliittinen natsibändi.
Taake oli ehdolla vuoden 2012 Spellemannprisen-palkinnon saajaksi kategoriassa paras metallialbumi. Ehdokasvalinta kohtasi kritiikkiä, koska ehdokaskappaleessa Orkan albumilta Noregs vaapen lauletaan "til Helvete med Muhammed og Muhammedanerne" (suom. helvettiin Muhammad ja muslimit). Lisäksi ehdokkuus oli ajankohdaltaan lähellä äärioikeistolaisen Anders Behring Breivikin Oslossa ja Utøyan saarella tekemiä terrori-iskuja, joissa kuoli 77 ihmistä.
Jäsenet

Hoest – säveltäjä, kaikki instrumentit, laulu (1993–)
V’gandr – basso (2007–)
Aindiachaí – kitara (2007–)
Gjermund – kitara (2007–)
Brodd – rummut (2014–)
Svartulv – rummut, laulu (1993–1996)
Dim (aka O.D.Smau) – laulu (1995)
C. Corax – kitara (2004–2006)
Keridwen – basso, piano (2000–2003; k. 2015)
Mord – rummut (2002–2006)
Lava – basso (2002–2007)
Diskografia

| --- | --- |
 Studioalbumit Nattestid ser porten vid (1999)  Over Bjoergvin graater himmerik (2002)  Hordalands doedskvad (2005)  Taake (2008)  Noregs vaapen (2011)  Stridens hus (2014)  Kong vinter (2017)  Et Hav av Avstand (2023) Demot Der vinterstormene raste (1994,  nimellä Thule)  Omfavnet av svarte vinger (1994,  nimellä Thule)  Manndaudsvinter (1995)  Koldbrann i jesu marg (1996) :  EP:t Nekro (2007)  Svartekunst (2008,  live)  Kveld (2011)  Kulde (2014)  Baktanker (2017) Split-julkaisut Nordens Doedsengel (2004,  w/ Amok)  A Norwegian Hail to Von (2006,  w/ Norwegian Evil, Amok ja Urgehal)  ”Lagnonector” (2006, w/ Vidsynin)  Dra Til Helvete! (2005,  EP, w/ Gigantomachy) Kokoelmat Helnorsk Svartmetall (2005,  kokoelma vanhoja demoja & julkaisemattomia kappaleita)  Taake Vinyl Box (2005,  sis. albumit Nattestid Ser Porten Vid, Over Bjoergvin Graater Himmerik ja Helnorsk Svartmetall)  Gravkamre, Kroner og Troner (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivu
Terveisiä unelmien reunalta

| Terveisiä unelmien reunalta> Postcards from the Edge |
| --- | --- |

Ohjaaja:  Mike Nichols
Käsikirjoittaja:  Carrie Fisher
Perustuu:  Carrie Fisherin romaaniin Postcards from the Edge
Tuottaja:  John Calley Mike Nichols
Säveltäjä:  Carly Simon
Kuvaaja:  Michael Ballhaus
Leikkaaja:  Sam O'Steen
Tuotantosuunnittelija:  Patrizia von Brandenstein
Pukusuunnittelija:  Ann Roth
Pääosat:  Meryl Streep Shirley MacLaine Dennis Quaid Gene Hackman Rob Reiner
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  14. syyskuuta 1990
Kesto:  101 minuuttia
Alkuperäiskieli:  englanti
Budjetti:  31 000 000 dollaria
Tuotto:  39 071 603 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Terveisiä unelmien reunalta (Postcards from the Edge) on vuonna 1990 ensi-iltansa saanut Mike Nicholsin ohjaama draamakomediaelokuva. Sen on käsikirjoittanut Carrie Fisher perustuen romaaniinsa Postcards from the Edge vuodelta 1987. Elokuvan pääosissa ovat Meryl Streep, Shirley MacLaine, Dennis Quaid, Gene Hackman ja Rob Reiner, ja siinä nähdään cameorooleja monilta muiltakin Hollywood-tähdiltä.
Tarinassa elokuvabisneksessä toimivat äiti ja tytär selvittelevät keskinäistä suhdettaan huumeiden, studioiden ja miessuhteidensa keskellä.
Meryl Streep palkittiin American Comedy Awards -gaalassa vuoden hauskimmasta naisroolista, ja myös MacLaine oli ehdolla palkintoon. Streep oli roolistaan myös Oscar-ehdokkaana, MacLaine Bafta-palkintoehdokkaana ja molemmat Golden Globe -ehdokkaina. Bafta-ehdokkuuksia saivat myös Carrie Fisher käsikirjoituksesta ja Carly Simon elokuvan musiikista. Meryl Streepin elokuvassa esittämän kappaleen ”I'm Checkin' Out” tekijä Shel Silverstein oli ehdolla Oscar- ja Golden Globe -palkinnon saajaksi..
Näyttelijät

| 0 | 1 | 2 |
| --- | --- | --- |
|  Meryl Streep  | … |  Suzanne Vale   |
|  Shirley MacLaine  | … |  Doris Mann   |
|  Dennis Quaid  | … |  Jack Faulkner   |
|  Gene Hackman  | … |  Lowell Kolchek   |
|  Richard Dreyfuss  | … |  Dr. Frankenthal   |
|  Rob Reiner  | … |  Joe Pierce   |
|  Mary Wickes  | … |  Grandma   |
|  Conrad Bain  | … |  Grandpa   |
|  Annette Bening  | … |  Evelyn Ames   |
|  Simon Callow  | … |  Simon Asquith   |
|  Gary Morton  | … |  Marty Wiener   |
|  C. C. H. Pounder  | … |  Julie Marsden   |
|  Robin Bartlett  | … |  Aretha   |
|  Barbara Garrick  | … |  Carol   |
|  Anthony Heald  | … |  George Lazan   |
|  Dana Ivey  | … |  Wardrobe Mistress   |
|  Oliver Platt  | … |  Neil Bleene   |
Arvioita

Video-oppaassa vuodelta 1994 Kati Sinisalo pitää elokuvan ivailusta Hollywood-maailmaa kohtaan ja antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever vuodelta 2008 antaa elokuvalle kolme ja puoli tähteä neljästä.
Aiheesta muualla

Terveisiä unelmien reunalta Internet Movie Databasessa (englanniksi)
Terveisiä unelmien reunalta Elonet.
Theodorus II

| Theodorus II |
| --- | --- |

Henkilötiedot
Syntynyt: 840 Rooma
Kuollut: 897 Rooma
Paavi
Paavius alkoi:  joulukuu 897
Paavius päättyi:  joulukuu 897
Edeltäjä:  Romanus
Seuraaja:  Johannes IX
Theodorus II (840–897) oli paavina 20 päivän ajan joulukuulta 897 saman vuoden joulukuulle tai vuoden 898 tammikuulle saakka. Hän oli Konstantinopolin patriarkan poika ja toimi pappina ennen paaviksi nousemistaan. Hän palautti pappisviran niille, joilta Stefanus VI oli sen riistänyt, ja palautti siten voimaan paavi Formosuksen päätöksiä. Hän järjesti myös Formosuksen ruumiille kristillisen uudelleenhautauksen Pietarinkirkkoon. Ruumis oli kaivettu ylös, häväisty ja heitetty Tiberjokeen, josta se löytyi läheltä Portoa.[lähde? ]
Televisiojuontaja

Televisiojuontaja.
Televisiojuontaja on henkilö, joka juontaa televisio-ohjelmia. Televisiojuontaja voi näkyä ruudussa joko osittain tai kokonaan. Jälkimmäistä tilannetta kutsutaan ammattitermistössä kokovartalojuonnoksi, kun taas aiempaa niin sanotuksi profiili- tai potrettijuonnoksi.
Juontajatyyppejä

Ohjelman konseptista ja sen myötä juontajaksi valitun persoonallisuudesta riippuen juontajat toimivat erilaisissa rooleissa:
tuttavallinen naapuri on ärsyttämätön ja ystävällinen, kameraan hymyillen katsova juontaja, sellainen kuin Yleisradion Puoli seitsemän -asiaviihdeohjelman kulloinenkin juontajapari tai maailmantähtien kanssa joviaalisti jutustellut brittiläinen Michael Parkinson.
ironikko on sukkelasanainen ja sosiaalisesti älykäs hahmo, kuin urbaani versio tuttavallisesta naapurista. Ironikko osaa nauraa itselleen, kuten Ruben Stiller.
asiantuntija on innostava ja kaikkitietävä luennoija tai hieman hössöltä vaikuttava yhden asian hallitseva henkilö. Edellistä tyyppiä käytetään paljon historiallisten sarjojen juontajina, jälkimmäisestä on esimerkkinä tv-kokki Jamie Oliver.
ammattilainen on vakaa asiansa osaava juontaja, kuten 1990- ja 2000-luvun Joka kodin asuntomarkkinoiden Remontti-Reiska.
provokaattori on kärkevä haastattelija ja keskustelija, joka ärsyttää vieraitaan tahallaan saadakseen heiltä näyttävämpiä reaktioita. Esimerkkejä ovat yhdysvaltalainen Michael Moore ja suomalainen Tuomas Enbuske, jonka Epäkorrektia-sarjan ohjelmajaksoilla oli jo provosoiva, virallisen totuuden vastainen lähtökohta kuten ”Masennus on tekosyy” tai ”Opiskelu ei kannata”.
silmänruoka on juontajatyyppi, usein julkisuuden henkilö joka on valittu tehtävään ennen kaikkea ulkonäkönsä vuoksi. Juontotyyliltään hän on yleensä pinnallinen ja jopa asioita kunnolla hallitsematon.
kokija panee itsensä likoon osallistumalla ohjelman tapahtumiin, kuten Madventuresin Riku Rantala ja Tuomas Milonoff ja monien ulkomaisten matkailuohjelmien juontajat. Duudsonit ovat tyypillisiä kärsijöitä, jotka vievät osallistumisensa riskirajalle ja siitä ylikin.
valmentaja on jakson vierasta kärsivällisesti neuvova mentorihahmo, kuten Ylen tosi-tv-ohjelmassa Mestari, jossa muun muassa Toni Gardemeister opetti ralliajoa ja Arja Koriseva valmensi Tangomarkkinoiden kilpailijaa.
tuomari on yksin tai useimmiten juontajan rinnalla toimiva suoritusten arvioija, ohjelmakonseptista riippuen ystävällisempi (esim. Suomen kaunein koti) tai tylympi (esim. Diili tai Gordon Ramsayn ravintolasparraukset). Perinteisiä television tuomarihahmoja on nähty tietokilpailuissa. Nykyajan tositelevisiosarjoissa, kuten Tanssii tähtien kanssa tai eri kokkikisoissa, heitä on yleensä useampia. Tällöin heillä voi olla keskenään erilaisia rooleja, kuten Idolsin tylyt Simon Cowell ja Jone Nikula sekä heidän vastavoiminaan kannustavat Randy Jackson ja Nina Tapio.
Hyvän juontajan ominaisuuksia

Televisiokonkari Heikki Kahila koulutti 1990-luvun puolivälissä televisiojuontajia ja luetteli tuolloin Helsingin Sanomille edellytyksiä alalle. Hänestä hyvältä juontajalta vaaditaan karismaa, yleissivistystä, rohkeutta, vapautta maneereista ja hyvää suomen kielen hallintaa, joka on erityisen usein hukassa. Kahila kertoi tavanneensa monia alalle haluavia, jotka eivät näe omassa puheilmaisussaan vikoja. Kun he sanovat että näinhän kaikki puhuvat, Kahila kertoo vastaavansa että ”ne kaikki puhuvatkin päin helvettiä”.
Kuvitteelliset juontajahahmot

Suomen hovi- ja Pohjantähden alla -televisiosarjojen tuottajana Heikki Kahila toi 1980-luvun lopulla suomalaiseen televisioon myös uudenlaisen juontajatyypin, Taina Westin esittämän karkeasti käyttäytyvän täti-ihmisen Aune Asplundin. Yleisö ei lämmennyt juontajalle, joka ei esiinny omalla nimellään, näyttelee roolia haastatellessaan oikeita henkilöitä eikä yritä miellyttää katsojia. Paremmin otettiin vastaan vain pari vuotta myöhemmin Heimo Holopaisen narsistinen, mutta myös pistävän ironinen juontajahahmo ohjelmassa Frank Pappa Show.
Theodosios III

| Theodosios III |
| --- | --- |
 Theodosios III Bysantin kolikossa.
Bysantin keisari
Valtakausi:  toukokuu 715 – 25. maaliskuuta 717
Edeltäjä:  Anastasios II
Seuraaja:  Leo III

Syntynyt:  n. 700 Konstantinopoli
Kuollut:  n. 722 Efesos
Theodosios III (kreik. Θεοδόσιος Γ΄) oli Bysantin lyhytaikainen keisari vuosina 715–717.
Hän oli veronkantaja Adramyttiumissä (nykyinen Turkin Edremit). 
Keisari Anastasios II:a vastaan kapinoivat joukot julistivat Theodosioksen keisariksi toukokuussa 715, ilmeisesti hänen tahtonsa vastaisesti. Kuuden kuukauden piirityksen jälkeen hän pääsi Konstantinopoliin marraskuussa 715.
Anatolikonin teeman strategos Leo aloitti pian kapinan uutta keisaria vastaan ja kukisti helposti haluttoman Theodosioksen, joka vetäytyi luostariin. Joko hänestä tai hänen pojastaan tuli Efesoksen piispa.
Aiheesta muualla

Kuvia tai muita tiedostoja aiheesta Theodosios III Wikimedia Commonsissa
| 0 | 1 | 2 |
| --- | --- | --- |
| Edeltäjä: Anastasios II | Bysantin keisari | Seuraaja: Leo III |
Terveysvaikutteinen elintarvike

Terveysvaikutteinen eli funktionaalinen elintarvike on tuote, jolla on tieteellisesti osoitettua näyttöä ravitsemukseen liittyvästä terveysvaikutuksesta, jotta nimitystä voi käyttää. Sen pitää edistää terveyttä, hyvinvointia tai pienentää sairastumisriskiä.
Terveysvaikutteisessa elintarvikkeessa voi olla luonnostaan muodostuneita terveysvaikutteisia ainesosia, tai niitä on voitu lisätä siihen. Elintarvikkeesta voi myös olla poistettu jokin haitallinen ainesosa, joka on korvattu hyödyllisellä. Terveysvaikutteinen elintarvike on suunniteltu osaksi päivittäistä ruokavaliota.
Euroopan unioni oli hyväksynyt vuoteen 2015 mennessä 256 elintarvikkeiden tai niiden sisältämien ravintoaineiden terveysvaikutuksiin liittyvää väitettä. Esimerkiksi ksylitolia sisältävät purukumit ja pastillit luetaan terveysvaikutteisiksi elintarvikkeiksi, koska ne edistävät hammasterveyttä.
Harhaanjohtava markkinointi

EU:n viranomaiset kävivät läpi elintarvikkeiden markkinoinnissa käytettyjä terveysväitteitä 2010-luvun toisella puoliskolla ja havaitsivat, että noin 90 prosenttia väitteistä oli kiellettyjä eli sellaisia, joiden takana ei ollut tieteellistä näyttöä. Vain 222 piti todistettavasti paikkansa tutkituista 4600:sta terveyteen liittyvästä markkinointiväitteestä.
Antioksidanttivaikutuksen omaavia flavonoideja ja karotenoideja sekä maitohappobakteereita sisältävien elintarvikkeiden terveysvaikutuksista esitetään eniten näyttöön perustumattomia terveysväitteitä. Esimerkiksi Actimel- ja Activia -tehojuomia ja -jogurtteja on markkinoitu niiden sisältämien maitohappobakteereiden katteettomilla terveysvaikutuksilla.
Valiota kiellettiin vuonna 2017 käyttämästä enää OLO-jogurttien ja Gefilus-tuotteiden markkinoinnissa termiä "LGG-puolustajabakteeri" sekä väittämästä, että kyseiset tuotteet auttavat vahvistamaan puolustuskykyä. Kielto johti siihen, että Valio alkoi markkinoida Gefilus-tuotteitaan aluksi niiden "elinvoimaisuutta" lisäävällä vaikutuksella. Myöhemmin se lisäsi Gefilus-tuotteisiin D-vitamiinia, minkä johdosta niitä saa markkinoida väitteellä, jonka mukaan niiden sisältämä D-vitamiini ylläpitää puolustusjärjestelmän normaalia toimintaa.
Kaurahiutaleita saa markkinoida väitteellä, jonka mukaan niiden sisältämä beta-glukaani auttaa alentamaan kolesterolia. Kauran väittäminen vatsan hyvinvointia edistäväksi on kuitenkin kielletty,  koska aiheesta ei ole tutkimusnäyttöä. Raisio markkinoi kiellosta huolimatta edelleen kaurahiutaleitaan väitteellä siitä, että ne edistävät vatsan hyvinvointia.
Veren kolesterolia alentavaa kasvisterolia tai kasvistanolia sisältävä margariinia saa markkinoida väitteellä, että se "alentaa veren kolesterolitasoa, mikä voi puolestaa vähentää sepelvaltimotaudin riskiä". D-vitaminoitujen margariinien markkinoinnissa voidaan käyttää väittämää, jonka mukaan tuote sisältää luuston kehitykseen tarvittavaa D-vitamiinia.
Aiheesta muualla

EU:n ravitsemus- ja terveysväiterekisteri
Tiivistelma asetuksesta joka koskee elintarvikkeita koskevia ravitsemus- ja terveysväitteitä EUR-Lex
Thaimaan alle 18-vuotiaiden jääkiekkomaajoukkue

Thaimaan alle 18-vuotiaiden jääkiekkomaajoukkue edustaa Thaimaata alle 18-vuotiaiden kansainvälisissä jääkiekko-otteluissa. Nykyään joukkue pelaa maailmamestaruuskilpailuissa, 3. divisoonan B-lohkossa päävalmentajaan AHL:ssakin pelaajaurallaan kiekkoillut kanadalainen Rory Rawlyk.
Joukkue pelasi muutamia kertoja alle 18-vuotiaiden Aasian ja Oseanian mestaruuskilpailuissa 2000-luvun taitteessa. Kun turnaus järjestettiin viimeisen kerran vuonna 2002, Thaimaan alle 18-vuotiaiden jääkiekkomaajoukkue sijoittui viidenneksi, eli viimeiseksi. Se hävisi kaikki ottelunsa turnauksessa. Joukkueen päävalmentajana on toiminut Prakpoom Thongaram apuvalmentajanaan Dechbadin Jittranont.
Vuonna 2012 joukkue osallistui Kansainvälisen jääkiekkoliiton IIHF:n järjestämään Challenge Cup of Asian alle 18-vuotiaiden turnaukseen, jonka joukkue voitti.
Sijoitukset > Maailmanmestaruuskilpailuissa

2023 – 3. divisioonan B-lohko, 3.
2024 – 3. divisioonan B-lohko, 3.
Takanen

Takanen voi tarkoittaa seuraavia:
Paikkoja

Takanen, järvi Hämeenlinnassa
Henkilöitä

Anna Takanen (s. 1968), ruotsalainen näyttelijä, ohjaaja ja teatterinjohtaja
Johannes Takanen (1849–1885), kuvanveistäjä
Juha Takanen, muusikko
Kari Takanen (s. 1956), kontra-amiraali, Suomen merivoimien komentaja
Miika Takanen, rumpali, Turvakytkin-yhtyeen jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takanen”, voi hakea sivunnimihaulla, laajalla sivunnimihaulla tai tekstihaulla.
Teppo Järvinen

| Teppo Järvinen> Henkilötiedot |
| --- | --- |
Syntynyt: 1967 Helsinki
Ammatti:  lavastaja
Teppo Järvinen (s. 1967 Helsinki) on suomalainen lavastaja. Koulutukseltaan hän on Taiteiden maisteri (Taideteollinen Korkeakoulu, Lavastustaiteen laitos, 1997) ja arkkitehti (Teknillinen Korkeakoulu, Arkkitehtiosasto, 1999).
Järvinen on lavastanut lukuisia kotimaisia kantaesityksiä, klassikkonäytelmiä, musikaaleja ja oopperoita sekä noin sata tv-ohjelmaa. Järvinen toimii freelancerina ja hänen suunnittelemia lavastuksia on nähty mm Kansallisteatterissa, Kansallisoopperassa, KOM-teatterissa, Göteborgsoperanissa, Tampereen Teatterissa sekä Helsingin, Turun, Seinäjoen ja Oulun kaupunginteattereissa.
Vuonna 2022 hänen suunnittelemia näyttämöteoksiaan olivat Enni Mustosen kirjoihin perustuva näytelmä "Järjen ja tunteen tyttäret" Seinäjoen Kaupunginteatterissa sekä kokonaisvisualisointi August Strindbergin näytelmään Dödsdansen perustuvaan esitykseen "Kuolemantanssi", joka toteutettiin ohjaaja Tiina Puumalaisen ideoimana ja sovittamana draamallisena tanssiteoksena Tampereen Työväen Teatterissa. Samoin hän oli lavastajana syksyllä 2023 ilmestyvässä elokuvassa Antero Varovainen ja Onnenkivi..
Syksyllä 2022 valmistui lavastus Vaasan kaupunginteatterin musikaaliin West Side Story.
Suomen Kansallisteatterissa tulee maaliskuussa 2023 ensi-iltaan Kuningas Lear, Tiina Puumalaisen kääntämä ja sovittama versio Shakespearen klassikosta. Järvinen suunnittelee teoksen kokonaisvisualisoinnin.
Tunnustuksia

Järviselle myönnettiin vuoden 2020 Videosädepalkinto näytelmästä, "Aalto – Don´t Forget to Play!" yhdessä Juha Haapasalon kanssa, sekä Erikoissädepalkinto vuonna 2014.
Yksityiselämä

Järvisen puoliso on ohjaaja Tiina Puumalainen, jonka kanssa hän myös työskentelee.